9. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.ΓΙα/2834 της 4/17 Φεβρ. 1969 (ΦΕΚ Β΄ 113) Περί τροποποιήσεως και συμπληρώσεως της υπ’ αριθ. Γ1α/15617/21 Νοεμ. 1968 αποφάσεως Υπουργ. Κοινωνικών Υπηρεσιών περί απαγορεύσεως επαγγελμάτων εις Χανσενικούς. Έχοντες υπ’ όψιν: α)Το Ν.Δ. 3369/55. β)Τον Α.Ν. 7/17 Μαΐου 1967. γ)Την υπ’ αριθ. Ζ1ε/34000/7 Αυγ. 1968 απόφασιν ημών. δ)Την Γ1α/15617/21 Νοεμ. 1968 απόφασιν ημών, αποφασίζομεν: 1.Τροποποιούντες και συμπληρούντες την υπ’ αριθ. Γ1α/15617/21 Νοεμ. 1968 ημετέραν απόφασιν, απαγορεύομεν την άσκησιν των κάτωθι επαγγελμάτων, εις τους κατόπιν εξιτηρίου ή αδείας εξερχομένους του Δημ. Νος/μείου Λοιμωδών Νόσων Αθηνών Χανσενικούς ασθενείς: α)Ιερέως. β)Διδασκάλου. γ)Χοροδιδασκάλου. δ)Ιατρού – Οδοντιάτρου – Νοσοκόμου – Μαίας και λοιπών παραϊατρικών επαγγελμάτων. ε)Εργαζομένων εις πάσης φύσεως καταστήματα και επιχειρήσεις Τροφίμων και Ποτών (συμπεριλαμβανομένων και των μικροπωλητών) από της παραγωγής μέχρι της διαθέσεως αυτών ως και λοιπών καταστημάτων και επιχειρήσεων εξυπηρετήσεως του κοινού (καφενείων, Κουρείων, Κομμωτηρίων, Ξενοδοχείων, Λουτρών κλπ.). στ)Εργαζομένων εις Εργαστήρια Φαρμακευτικού και επιδεσμικού υλικού ως και Καλλυντικών ειδών. ζ)Εργαζομένων εις βιβλιοπωλεία, χαρτοπωλεία, βιβλιοδετεία, εργαστήρια και βιομηχανίας χάρτου. η)Εργαζομένων εις την κατασκευήν οδοντογλυφίδων, οδοντοψυκτρών, πυρείων. θ)Πωλητών εμπορικών καταστημάτων. ι)Εργαζομένων εις πάσης φύσεως μεταφορικά μέσα. ια)Εργαζομένων εις εργοστάσια κατασκευής παιχνιδίων και αμαξιδίων. ιβ)Εργαζομένων εις Ραφεία κατασκευής ενδυμάτων πάσης φύσεως. 2.Η άσκησις παντός ετέρου επαγγέλματος προϋποθέτει την καθ’ εξάμηνον υποβολήν εις εργαστηριακή και κλινικήν εξέτασιν. 3.Η μη τήρησις των ανωτέρω συνεπάγεται την ανάκλησιν της αδείας ή την του εξιτηρίου. 34.Ε.η.7-9 Λέπρα 